OpenLLM-France/wikimedia huggingface dataset:
# Mari, pa ’z oc’h Mamm Breiz-Izel

Oberennoù damheñvel pe handelvoù all zo ivez, gwelout Mari, pa ’z oc’h Mam Breiz-Izel.
| ◄ Mamm Doue, Rouanez Breiz-Izel | Mari, pa ’z oc’h Mamm Breiz-Izel | Mari mamm an esperans ► |
* Mari pa’z oc’h Mamm Breiz-Izel
* Ni ho ped da deurel eur sell
* War meur a Vreton divroet
* Ha ganimp-ni n’ho pedont ket.
* An delienn c’hlas, eur wech distag
* Diouz ar wezenn he doug, he mag,
* Kaer he deus nijal ha bale,
* Er poull a vreino hep dale.
* Evel-se kalz a Vretoned.
* Pell diouz ar gêr pa ’z int tec’het
* A wenv a gorf hag a galon
* Hep Doue na relijion.
* Kalz a zismantr ’hed an hentou
* Pinvidigez o eneou.
* War zigarez gounit arc’hant
* A freg sae wenn o badeziant.
* Gounit arc’hant, koll ar wir Feiz,
* Eürusted ar vuhez, e Breiz,
* Dispriza ha bro ha kerent,
* Ankounaat an Anaon, ar Sent,
* Darn en arme, darn all war vor
* A zifenn o bro gant enor,
* Hag a chom hep ober brezel
* D’an diaoul ha d’ar pec’hed marvel.
* Kasit d’o gwelout, o Gwerc’hez,
* Unan bennak eus hoc’h Aelez,
* Unan eus ar re ’zo breman
* Ganimp o kana d’eoc’h aman.
* Hoc’h Ael d’ezo a lavaro,
* Eus ho perz, eus perz tud o bro,
* Daoulina bep beure ha noz,
* ’vel ma raent en o farroz.
* Hoc’h Ael d’ezo a lavaro,
* Sonjal en o c’herent, ’n o bro,
* Klevout bep sul an oferenn,
* Ha tostaat ouz ar Binijenn !
* Faea an holl dud dizoue,
* Hag anzav Jezuz o Roue :
* Neb en deus mez eus e gredenn
* Ne deo na Breizad na kristen !
* Dont ivez dalc’hmat ha bemdez
* D’en em domma ouzoc’h, Gwerc’hez,
* Ha distrei alies a spered
* Betek Santez Anna Wened.
* Bep bloaz e teu ar wennili
* D’ober he neiz er nemes ti :
* Hag hec’h evned a vo savet
* E-lec’h ma ’z eo bet hi maget.
* Degasit an holl Vretoned,
* Micherourien ha soudarded,
* Mari, o degasit d’ar gêr
* E-lec’h ma chome o zud ker.
* Ma vint gant o zud eürus,
* Ha ma varvint e peuc’h Jezuz
* Ma vo c’hoaz o c’horf douaret
* E-tal bez o mamm, er vered.
# Mari Ar Moal

Oberennoù damheñvel pe handelvoù all zo ivez, gwelout Mari ar Moal.
| ◄ Jannedig Ann Titro | Mari Ar Moal | Kloarek Ar Gallig ► |
Demad d’ac’h holl dud ann ti-ma, Mari Ar Moal pelec’h ema ? — Eman ouz-krec’h bars ar c’hambrjo, Nag hoc’h ampezi he c’hoeffo.
 — Mari Ar Moal, mar am c’hredet, D’am offern genta n’ deufet ket ; Mar deufac’h d’am offern genta, ’Lakafac’h m’ c’halon da ranna.
 — Bet drouk gant ann nep a garo, D’hoc’h offern genta me ’ielo : D’hoc’h offern genta me ’ielo. Ha bars ar plad me a brofo ;
 D’hoc’h offern genta me ’ielo, Ha bars ar plad me a brofo, Ewit ma lâro ma broïs : — Mari ’r Moal n’ê ket diavis.
Hag ar c’hloarek a c’houlenne Euz sakrist he barouz un de ’oe : — Sakrist ’r barouz, mar am c’haret, Da biou ar glaz-kanvo ’sonet ?
 — Da vraoa plac’h ’oa er vro-man, Oa Mari Ar Moal, a gredan. Ar c’hloarek iaouank c’houlenne Enz person he barouz, en de-se :
 — Aotro person, d’in-me lâret, D’ vouit ar c’horf-marw me ’vô lezet ? — Da vouit ar c’horf-marw n’efet ket, Pa vô er vered, n’ lâran ket.
 P’oa arru ar c’horf er veped, D’ boket d’ann arched ’eo lampet ; D’ boket d’ann arched ’eo lampet, Hag he galon a zo rannet !
Person ar barouz a lâre D’he baroisianis neuze :
— Ma malloz war ar merc’hed koant, ’Zo kiriek d’ varo ma c’hloarek iaonank !
 Maint ho daou indan peb a ve, Bennoz Doue war hoc’h ine ! Emaint ho daou war ar varw-skaon, Doue d’ bardono ann anaon !
Plouaret.
# Mari (Brizeug)

| ◄ Otrou Flammik | Mari | Ann Dero ► |
Pa zeûann ken trist dré hô ker,
Na spountit kéd, tûd ar Vouster,
Mé glask va c’hoant, n’ounn kéd eul laer.
Dré-man mé heûliaz aliez
Em iaouankiz eur plac’hik kéz,
Evel eul labous hé farez.
Pélec’h éma ar plac’hik kaer ?
Na spountit kéd, tûd ar Vouster,
Mé glask va douz, n’ounn kéd eul laer.
Gand hé c’hoef digor d’ann avel,
Hî oa é-ghîz eunn durzunel,
Pa’nem zispleg hé diou askel.
Kolled é ann durzunel gher !
Na spountit kéd, tûd ar Vouster,
Mé glask va c’hoant, n’ounn kéd eul laer.
Er vourc’h, goudé ar gousperô,
Ann holl a lâré, trô-var-drô :
« Houn-nez éo flouren ar vrô ! »
O iaouankiz flour ha ré verr ! —
Na spountit kéd, tûd ar Vouster,
Me oel va douz, n’ounn kéd eul laer.   É miz Gwenn-Golô…
# Mari Bek-Arôk

Oberennoù damheñvel pe handelvoù all zo ivez, gwelout Mari Bec Aroc.
| ◄ An Neerezed | Mari Bek-Arôk | Ar c’hiz newe ► |
* Na mar hoc’h eus c’hoant, mignoned,
* D’anaout eur wreg arôk
* Me ho konduo, pa garfet,
* Dirak Mari Bek-Arôk
* Bemde war-dro eun heur hanter,
* E kluch war dreuzo he dor,
* Ha kerkent e pik he c’hartier
* War eur skaon pe eur gador,
* Ha ma red an hol d’he c’hever…
* An audians zo digor !
TRADUCTION. — Si vous avez envie, mes amis. — D’entendre une femme bavarde, — Je vous conduirai, quand vous voudrez, — En présence de Marie Bon-Bec. — Tous les jours, vers une heure et demie, — Elle s’accroupit sur le seuil de sa porte, — Et aussitôt elle plante son derrière — Sur un escabeau ou une chaise, — Et tout le monde d’accourir à elle… — L’audience est ouverte !
Chanté par Maryvonne le Flem, Port-Blanc.
# Mari, pa ’z oc’h Mam Breiz-Izel

Oberennoù damheñvel pe handelvoù all zo ivez, gwelout Mari, pa ’z oc’h Mamm Breiz-Izel.
| ◄ Mam Doue, Rouanes Breiz-Izel | Mari, pa ’z oc’h Mam Breiz-Izel | Mari, pa dei eun de ► |
1. Mari pa’z oc’h Mam Breiz-Izel. Ni ho ped da deurel eur zel War meur a Vreton divroet Pere genimp n’ho pedont ket.
2. An delien c’hlaz, eur wej distag Euz ar wen he doug hag he mag, Kaer he deus ninjal ha bale Er poul a vreino heb dale.
3. Evel-se kals a Vretonet, Pel euz ar gèr p’ho deuz tec’het, A ouenv a gorf hag a galon Hep Doue na relijion.
4. Kals a dismant hed an henchou Pinvidiges o ineou, Ha digare gonit arc’hant A freg zaë wen o badeiant.
5. Gonit arc’hant, koll ar gwir Fe, Ha gwir eürustet ar vue, Dispris o bro hag o c’herent, Ankouat an anaon hag ar zent !
6. Darn en arme pe war ar mor A difen o bro gant enor, Hag a lez hep ober brezel D’an diaoul na d’ar pec’het marvel.
7. Kaset, o Gwerc’hes, d’ho gwelet Unan benag euz hoc’h elet, Unan euz ar re zo breman Genimp endro d’ac’h o kanan.
8. Hoc’h èl a lavaro deze, Euz ho peurs hag hon peurs ive, Daoulinan bep mintin ha noz, Evel ma rent en o fans.
9. Hoc’h èl a lavaro deze, Zonjal en o famill bemde, Klevet bep sul an oferen, Hu tostat ouz ar Binijen ;
10. Ober goap ouz an dud dife Hag anzav Jezus dirak-he : Neb a n-euz mez euz e greden N’en d-eo na Breton na kristen !
11. Hoc’h èl a lavaro deze Bezan tom ouzoc’h, Mam Doue, Ha distrei lies o c’halon War zantes Anna hon Itron.
12. Ar winidel d’an neve-han A zininj c’hoaz d’he neiz kentan : Hec’h evnet a vezo zavet En doen ema bet maget :
13. Digaset an ol Vretonet, Micherourien ha zoudardet, Mari, digaset-he d’ar gèr Elec’h e chome o zud ker :
14. Ma vevint e-touez o breuder, Ma varvint e peoc’h o Zalver, Ha ma vo o c’horf interet Etal be o mam er veret.
K. G.
# Mari-Madelen e chanj buhe

| ◄ Marü er marquiz a Bontcallec | Mari-Madelén e chanj buhé | Buhé burhudus sant Matelin  ► |
* 1. Tosteit amen, crechenion a volanté vat,
* Tosteit ha hui e gleuou, mar cheleuet mat,
* Buhé ur béhourés vras, Mari-Madelén :
* En dès chanjet a vuhé, ha groeit penijen.
* 2. Hé houér Marthe oé devôt, hag e garé Doué,
* Hi e hié d’en officeu liésan ma hellé,
* Hi e hié d’en officeu liésan ma hellé,
* Hag e supplié hé houér de vonet eüé.
* 3. — « Un dén santel, mar en dès, e bredeg bamdé,
* « En ol hia d’er cheleuet, me houér dès eüé :
* « Ean e zou hanüet Jésus hag e ziscléri
* « É ma, ne pas ur Prophèt, mœz er guir Messi.
* 4. — « Ha quei té d’er cheleuet, mar carès, me houér,
* « Aveid on mé n’en d’ein quet, ne mès chet amzér ;
* « N’en dé quet ged catechim, na ged predegeu,
* « É on mé goleit a eur, a ziamanteu.
* 5. — « Mari-Madelén, me houér, fariein e hrès :
* « Ged Doué ol ér madeu-zé receüet ne hès
* « Nameid eid er chervijein ha prenein en nean,
* « Ha get-ai e n’hum zànès, té hag ha nessan !
* 6. — « Taüet, me houérig Matel, me hiei de huélet
* « En dén-zé a santeleah, ha d’er cheleuet. »
* Hag en ternoz Madelén. mitin e saüas,
* Aveid hum huskein arré braüan ma hellas.
* 7. Madelén e arriüas abred én dachen,
* Hi e dostas de Jésus, e saüas hé fen,
* Hag er hleuas é laret : nemb e chervij Doué
* E débou é raug er gloér hag er vanité.
* 8. « Ur bugul, emé Jésus, e lausk é zevend
* « Eid clah en oén fariet chomet ar en hent,
* « Ha ean e gonz braü d’oh t’hi, ha memb hi hemér
* « Propik mat ar é ziscoé, eit hi hass d’er guér. »
* 9. Madelén, conzeu Jésus a p’hi dès cleuet,
* Bet en don a hé halon hi bun sant touchet,
* E daul kentéh bizeuiér, dantel ha pêrléz,
* Hag e skô ar hé halon é quiz ur follés.
* 10. — « Brageriseu, dillad caêr, d’ein cauz é oh bet
* « De droein kain de Zoué, me zad, eld plijein d’er bed ;
* « Revou groeit a neoh ol ur houiliaden,
* « Ma vou guélet er mogued a Jerusalem.
* 11. — « Ne pas, me houér Madelén, ne veint quet losket,
* « Reit e veint d’er beurizion, d’en énevadet ;
* « Hag elsé te blljou hoah de Zoué mui-oh-mui,
* « Ha ean te récompansou el m’en dé deli. »
* 12. Madelén, lan a hlahar, e houlen pardon,
* Hag e chuill paud a zareu a huir gontrition,
* Ha neoah er goal Isprit e za d’hi havet,
* Eid ansei hoah hi derhel, un herrad, ér bed.
* 13. — « Mén é hès té, Madelén, mén é hès, folléz,
* « Perac kemér ur vuhé e zou ken diéz,
* « Quei d’er guér, gusk ha zillad, ha n’hum chiffès quet,
* « Ged en ol é veit goapeit mar n’ou guskès quet.
* 14. « Péla, diaul ag en ihuern, emé Madelén,
* « De Jésus mès hum hloestret, d’oh t’ou é sentein,
* « De Jésus mès hum hloestret, d’oh t’ou é sentein,
* « Birhuiquin na biü na marü dehou ne vankein. »
* 15. Mari Madelén, épad mè chomas ér bed,
* N’arsaüas quet a hobér penijèn calet ;
* Fidél d’hé devérieu ha d’én orézon,
* Hi e garas Doué bamdé a greiz hé halon.
# Mari Bec Aroc

Oberennoù damheñvel pe handelvoù all zo ivez, gwelout Mari Bek-Arôk.
| ◄ Ann neerezed | Mari Bec Aroc | Ann dudgentil fresq ► |
Na mar oc’h eus c’hoant, mignoned,
D’anaout eur vroeg araoc,
Me ho conduo, pa garfet,
Dirac Mari Bec-Aroc.
Bemde, war-dro eun heur hanter,
E cluch war dreuzo he dor,
Ha kerkent e pic he c’hartier
War eur scaon pe eur gador,
Ha ma red ann hol d’he c’hever.. Ann audians zo digor.
War varlenn Mari a weler
Eur pez foueltren assied,
War behini bemde conter
Ped commer deuz invantet.
Eno conter ped plac’h litous
Ez ia bemdez d’ar c’hafe,
Ped plac’h a deus tri amourous,
Ha ped all ’zo stad en-hê,
Ha ped ozac’h a zo mezwier,
Ha ped a bil ho groage.
Mari Bec-Aroc a gommand War ar c’honseil divrago, Ha hep caout neubeud a damant, A tigor franc he geno.
Pa na deus ket war he bisaj Na moustacho, na baro, E rèd d’eï cât ann avantaj Da dicria tud ar vro, Gevier, soupçoni, gwall gomzo ; Tud a bep sort qualité ’zo.
Mari Bec-Aroc ’zo stipet ’Vel ann huella noblans, Dommaj ê pa n’eo ket pried D’eun den pinvidic a Frans.
Pa ’z ê prinsès ann diegi, Comtès al liboudenno, Ha dukès ’vit al loustoni, Marquisès ar strakello, Gouarnerès ar Jolori, Ha baronès ar pillo.
Ar re wassa da dicria Ar re êt ’bars ar fortun, È ar goz wrac’hed didanted, Merc’hed chomet hep nicun,
Ha merc’hed chomet da loeda ’N defôt tapout eun tam goaz, Hac a gommans breman facha, Dre ma na deu den d’ho choas ; Coulscoude ann hini gosa N’ê ket tri-ugent vla c’hoas.
Kerkent ma vô hanvet ama Daou den iaouanc da dimî, E vont d’al lun mintinn galvet D’ar c’honzeil braz gant Mari.
Ped conseiller a vô gwelet O vont gant he votou bèr Wit-ober ar gwella moyen Da dori prim ann affer ? Ar plac’h a vô eur gigodenn, Pe ar goaz a vô mezwier.
Pa vô arri tud ann eured,
Arri war du ann iliz,
Mari prim a dic’halompo
Gant mancho louz he hinviz.
Cazi ’vel eur vuc’h o vresken,
A red aroc gant ar ru ;
— Hola! Jannet, Catel, Perrinn,
Soezic, Margot, deut doc’htu
Me wel o tont eured Martinn,
Deut da dremen ar revu !
— Sellet, ma c’hommer, euz honnès,
Disliwet he davanjer,
He c’holinetten hep ampès,
He c’hotillonenn re vêr.
Ha sellet euz ann denn iaouanc,
Pegen trist ê he vrago !
He doc ’zo brassoc’h eget-han,
Ha calz re hir he voto ;
Eur goz gilettenn ’zo ganthan
War eur roched en pillô !
Pa vô ar vroeg paour guillioudet,
Diwar he bugel kenta,
E van Mari ken estonet !
— Petra? nao miz ’zo dijà
Me sonje d’in oa ann eured
D’al lun goude pardon Pol ;
Allas ! pa na ve diwallet...
Allons ! grêt a deus ann tôl !... Hep beza ma digemenet,
Ann dra ze a gavan drôl !...
Pa glew Mari cloc’h ann iliz
O c’hervel ar vadeziant,
Mari, gant eun troad ’n’he botès,
A c’haloup dirac ar chantr :
— Dre valeur, n’oc’h eus ket ezom,
Gant eur vouez ’zo ken raouet,
Da zicour cana n’ Te Deum
D’ar bugel newez c’hanet ?
Gant he c’hommerezed e chom
’N kichen scalier ar verred...
# Mari, pa dei eun de

| ◄ Mari, pa ’z oc’h Mam Breiz-Izel | Mari, pa dei eun de | Mari, Mam an esperans ► |
1. Mari, pa dei eun de ar maro kri d’am soupren, Gant e falc’h didrue p’am diskaro zouden, Pa laro an ol d’in : peurachu eo da amzer ; Evit eur pec’her paour goneet e Varner. (bis).
2. Pa dosto d’am gwele war ma heurves divezan Kerent ha mignonet da bedi ’n eur ouelan ; Ha pa larin deze : Ken-a-vo gant an ele, Evit eur pec’her paour pedet, o Mam Doue. (bis).
3. Pa gomanso ma goad da sklazan bars ma mempro, Pa redo war ma zal c’houezen ien ar maro, Pa vezin war ar poent da guitat ol draou ar bed, Evit eur pec’her paour pedet, Mari, pedet. (bis).
4. Pa n’hello ken ma zeod, dizec’het gant ar maro, Ho kervel d’am zikour na laret hoc’h hano ; Pa n’hellin ken zevel ouz an Env ma daoulagad, Evit eur pec’her paour pedet, Mam dous ha mad. (bis).
5. Pa n’hellin ken goalc’hi gant abondans ma daerou, Na dre ar binijen kement a bec’hejou, Pa n’hellin hirvoudi, na skei war boul ma c’halon, Evit eur pec’her paour goulenet ar pardon. (bis).
6. Pa gouezo deuz ma dorn Kroaz zakr ma Doue maro, Pa skuillin warnezi ma divezan daero, O wellet e vemprou gouliet gant ma fec’het ; Evit eur pec’her paour, pedet, Mari, pedet. (bis).
7. Deut, deut da vinigan, pleget a-uz d’am gwele, Ma divezan huanad, kemeret ma ine, Konduet-han d’ho Map, gras evitan goulenet, Evit eur pec’her paour, pedet, Mari, pedet. (bis).
8. Pedet, Mari, pedet, ha Jezus ho chilaouo, Jezus akordo d’in da repozi em bro ; Neuze eürus genac’h ha dre ho zikour, Gwerc’hes, Ar pec’her paour ive ho meulo da james. (bis).
O. Graet.
# Mari (Duhamel)

Oberennoù damheñvel pe handelvoù all zo ivez, gwelout Mari.
| ◄ Ar c’hloarek fripon | Mari | M’am bije bet krayon… ► |
* Demad, Mari, ma mestrez, demad d’ac’h a laran ;
* Setu me deut d’ho kwelet ’wit ar wech diwezan.
* Setu me deut d’ho kwelet, hen nac’h ne hallan ket,
* ’Wit ma vo laket an de ma vefomp dimeet.
TRADUCTION. — Bonjour, Marie, ma maîtresse, bonjour je vous dis ; — Me voici venu vous voir pour la dernière fois ; — Me voici venu vous voir, je ne puis le nier, — Pour qu’on fixe le jour où nous serons mariés.
Chanté par Maryvonne le Flem, Port-Blanc.
# Mari Ar Masson

Oberennoù damheñvel pe handelvoù all zo ivez, gwelout Mari ar Mason.
| ◄ Mari Flouri | Mari Ar Masson | Alliet Ar Rolland (kenta kentel) ► |
Mari ’r Masson, a Bempoul-Goêlo, E d-eûs kollet hec’h alc’houeo ; E d-eûs kollet hec’h alc’houeo, O retorn euz ann ebato.
 ’Nn aotro ’r baron ’n eûs ho c’havet, Ha ’lâr brema n’ho rento ket ; Ha ’lâr brema n’ho rento ket, Met presta rafe he gwerc’hted.
 — Mari ’r Masson, d’in-me lâret Ho kompagnones pelec’h eo êt ? — Me n’ ’m eus kompagnones a-bed, Met ma heurio, ma chapeled ;
 Met ma heurio, ma chapeled, Ha ma gwerc’hted, na brestin ket ; Ha ma gwrec’hted, na brestin ket, Na d’ac’h na da den-all a-bed ;
 Met d’unann bennag ar c’hontre, ’Wifenn er-vad ma eureujfe ; ’Wifenn er-vad ma eureujfe, Ha c’hoaz n’ouzonn ha me ’rafe.
 Hag hen ’kregi ’n he bis bihan, Hi chacha gant-han d’ur park balan, O toui d’ezhi dre he le E vije tad he bugale…
 Treuz diou pe der erw diout-han, Hen ’klewet Mari o oelan : — Pa oann deut aman ’oann gwerc’hes, Brema, siouas, ’on pec’heres !
 Ar baron bihan a lâre D’ Vari ’r Masson eno neuze : — Dalet, Mari, dalet kant skoed, Da vezur bo mab, pa vô bet :
 Me ’c’h a brema da Vontroules D’ober al lez d’ur benheres ; D’ober al lez d’ur benheres, Ha mar gallan ’vô barones.
Mari ’r Masson ’toull dor he zad : — ’N han’ Doue ma lojet, ma zad ! Ma lojet, en hano Doue, Me ’zo en poan a vugale !
 ’N han’ Doue, ma lojet ’n ho kraou, En kraou ar c’hezek pe ar saout ; En kraou ar saout pe ar c’hezek, Pe c’hoaz war gornig hoc’h oaled !
 — Kerz ’l lec’h-se diwar dro ma zi, Pe me a distago ma c’hi ! Kollet t-eûs enor da c’hoerezed, Iwe hini da vreur bêlek !
 Mari ’r Masson, pa d-eûs klewet, Da goad braz he zad hec’h eo êt : Bet hec’h eo eno nao mis krenn. Hep kaout na bara na soubenn.
 Pa ’z ê ann nao mis achuët, D’ doull-dor he zad eo retornet : — Digorret ho tor d’in, ma zad, Me ’zo en poan a verc’h pe vab !
 — Kerz ’l lec’h-se diwar dro ma zi, Pe me a distago ma c’hi ! Kollet t-eûs enor da c’hoerezed, Iwe hini da vreur bêlek !
 Mari ’r Masson, pa d-eûs klewet, D’ar valanek hi a zo êt ; D’ar valanek hi a zo êt, Ur mab bihan e d-eûs ganet.
 Ar bugel war ar bed deuet, Da oela hec’h eo em laket : Hi o tapout linenn he fenn, Hag hen krouga ’n ur wenn spern-gwenn !
Kanet gant Mari Job Kerival, Plouaret — 1848.
# Ar martolod en e vagig

| ◄ Bemdez, bemnoz hag e pep ti | Ar martolod en e vagig | Sant Jozeb, Pried Mari ► |
Diskan 𝄌
* Ar martolod en e vagig
* Ho salud gant eur galon laouen
* D’al labourer en e barkig
* Ez oc’h gwerc’hez ar Werelaouenn.
* Diskan
* C’houi a zo eur vamm garantezus
* Bepred mat evit al labourer
* Bezit outan trugarezus,
* Pep degouez hag e pep amzer
* E pep degouez hag e pep amzer.
* Doue, e galon ken tener,
* Madelezus ’vit e vugale,
* Dre wir vurzud en o c’henver,
* O gwisk hag o mag da bep mare ;
* Met ar c’haera eus e vurzudou
* Drezi holl c’hrasou an Aotrou.
* A vez bemdez d’imp holl kinniget. (2 w).
* Hada ’reomp ’n hon douarou
* Ar greun gant hon c’houezenn distrempet,
* Met alies hon trevadou
* A vez gant gwall timzer dispennet ;
* Pellait pep droug, pep gwalenn,
* Ni hoc’h asped, diouz hon tiegez,
* Hag e lavarimp d’eoc’h, laouen,
* Mil bennoz evit ho madelez. (2 w).
* Gant bodekou hon parkeier,
* En o zouez bleun roz ha bleun lili,
* E unanimp hon moueziou gredus,
* O Mamm dener, evel n’eus hini.
* Ha pa ’z omp d’eoc’h gwir vugaligou,
* E unanimp hon moueziou gredus,
* Gant richan an evnedigou,
* Da gana d’eoc’h, Mamm drugarezus. (2 w).
* Pa son ar c’hloc’h an Anjeluz,
* E seblant d’imp klevout an aelez,
* O kana en Nenvou skedus :
* « Ni ho salud, c’houi, Mamm ha Gwerc’hez ».
* Teurvezit selaou hon pedennou,
* Skuilhit war hon labour ho pennoz ;
* Hag e ve kalet hon planedenn,
* D’eoc’h, gloar meuleudi bemdez, bemnoz. (2 w).
* Pa zeu miz Mae, miz ar bleuniou,
* E kan ar maeziou gant levenez :
* Pegen brao beza en Nenvou,
* E-kichen Rouanez an aelez.
* O Mari, e-kreiz hon trubuilhou,
* Grit ouzimp eur sell leun a druez,
* Hag e kanimp meuleudiou
* D’eoc’h, Mamm vat, betek fin hon buhez. (2 w).
* An amzer buan a dremen,
* Pe vez yen-skourn, tomm-skaot pe glouar ;
* Ken buan hag eul luc’hedenn,
* ’tremen ar vuhez war an douar. !
* O Mari, pa ’zeuy hon tremenvan,
* Grit d’imp beza dinec’h, dibreder,
* ’vit mont, ho tor digor-ledan,
* D’an Nenv, ganeoc’h ’vit an holl amzer. (2 w).
# Ar mesaer

* Nan on ’met eur bugel bihan,
* Eur paour kez mesaer denved :
* Neubet a dra anavean,
* Ha n’am euz ket gwall a spered,
* Na ouffen ket displega skler
* Nag ar fizik nag ar chimi ;
* Ar chiffo gomprennan ket kaer,
* Nag ive an astronomi.
* — o —
* Brema, herve klevan laret,
* Er skolio d’ar vugale holl
* An treo-ze a ve displeget
* N’o ouzon ket… D’in pebez koll !…
* Ma zad ha ma mamm a oa paour,
* Ha ’daleg an noad a zek vla,
* Pa n’am oa nag arc’hant nag aour,
* ’Meuz renket gonid ma bara.
* Dre-ze, er skol n’on ket bet pell :
* Goud ’ran a-vec’h lenn ha skrivan,
* Niveri eun tamm, waz pe well…
* N’eo ket a-walc’h ze ’vid bevan ?
* — o —
* Pa oan o heuilh ar c’hatekiz,
* Ma verson koz a lavare :
* « Evid-oc’h ’vo eun dra iskiz
* Mar n’anavezet ket Doue… »
* Hag aboue, war ar meneio,
* Er c’hoajo hag en hencho braz,
* El lanneier hag er prajo,
* Ha, dreist-holl, en bolz an nenv glaz
* En euz klasket Doue dalc’h-mad,
* ’Vid gwelloc’h hen anavezout :
* Dre-holl ’m euz welet e lagad,
* Dre-holl ’m euz gwelet e c’halloud.
* Sethu aze ma diskamant :
* Anveout Doue da gentan.
* Kalz a lavar on diskiant :
* Pe int pe me eo ar vuran ?
* An Tremener.
* E miz Eost 1898.
# Ar mesaër bihan

Oberennoù damheñvel pe handelvoù all zo ivez, gwelout Er vugulez.
| ◄ Ar paotr glac’haret | Ar mesaër bihan | Ar mab ► |
* Disul vintin, ’vel ma saven, o !
* Disul vintin, ’vel ma saven,
* Eur vouez dous a gleven, e lon la !
* Eur vouez dous a gleven, o !
* 2
* Eur vouez a gleven o kana,
* e lez ar c’hoad tosta.
* 3
* Eur vouez bravoc’h ne c’heller ket,
* klevet e bro ebet.
* 4
* Vit kana gwelloc’h ne deus ket
* Met an eostig er bed.
* 5
* Ha dre al lann pa dremenen,
* Bleuniou a gutuilhen.
* 6
* Ha war bleg va brec’h o c’hasen,
* d’an hini a gleven.
* 7
* Ouz ar c’hoad dre ma tostaen,
* he c’hlevet gwell a raen.
* 8
* Met, allas, he c’hlevet a raen,
* hep kompren he sonenn.
* 9
* Eur zonnenn deut eus a Vro-C’hall,
* gant eun trouc’her-segal.
* 10
* Kerkent va bleuniou ruz ha glas,
* eus va dourn a gouezas,
* 11
* rak n’am oa ket o c’hutuilhet,
* ’Vid eur verc’h ken desket.
J. Le Bayon.
# Ar merc’het hac ar secret

| ◄ Perrina hac he fodat laez | Ar merc’het hac ar secret | Ar citrouillezen hac ar mez  ► |
Pounnerra samm eo ur secret ! E douguen pell so d’ar merc’het
Ul labour rust ; ha pautret so ive
Qen fall hac hi var ar poent-se.
E-creïs an nos, ur goas, e qichen e hini,
A gommanç crial fors, evit e epprouvi : Va Doue, pebes poan ! Va c’horf a venn crevi !
Pardon d’am ene paour ! tofet am eus ur vi :
Chetu he beo fresq !… Dal. va mignonez qer ;
Mæs dioal ne gonti tamm tout eus an affer,
Pe me ve hanvet yar. Griq ebet, en ur guer.
Ar c’hræg (n’oa qet eus ar furra
Var cals traou na var ar poent-ma),
A gred, ha var he lè a bromet tevel crenn.
Mæs he lè, assamblez gat an tevaligen,
A yas gat qenta sqeud an deïz.
A boan oa scler ma lammas dioc’h he neiz
Hac hi dar ret da dy ur mignonez : Chetu petra se bet duma, va c’hommer qez ;
Mæz nel livirit qet, pe cannet e vezin.
Va goas en eus tofet ur vi qement ha tri.
Dalc’hit mat dar secret ; en han’ Doue ; tavit.
Evit piou va c’hemerit ? E me he-bèn. Ne ouzoc’h qet
Petra e zoun : n’o pezet aon ebet.
Ar plac’h sot a zistro d’an ty.
A boan troët he c’hein gat-hi,
Teod he c’hommer a c’hrill evel glaou ruz
Gat mall counta un taul qen burzudus.
Ouspenn da zeq e conto an affer,
Ha ne basseo qet ebqen gat ur vi caër ;
Tri picol a se bet !… Brema ur straqell-all
E pleg ar scouarn a lavar
Penaus an ozac’h paour en deus tofet pevar ! Ha possub e ve mui dar c’helou mont da fall ? Cusulia qen se poan gollet ;
An taol ne de mui ur secret : Cresqi a ra, dre ma vale,
Eus an eil guenou d’eguile : Ar vi so bet cresqet qement
Abars an nos oa c’huec’h-uguent.